****

**A**

**ZALA MEGYEI KORMÁNYHIVATAL**

a kormányzati igazgatásról szóló 2018. évi CXXV. törvény 83. §-a alapján

pályázatot hirdet

a

Zalaegerszegi Járási Hivatal

Népegészségügyi Osztálya

**járási vezető ápolói feladatkör**

ellátása érdekében

**A kormánytisztviselői jogviszony időtartama:**

Határozatlan idejű kormánytisztviselői jogviszony (próbaidő 6 hónap)

**Foglalkoztatás jellege:**

Teljes munkaidő

**A munkavégzés helye:**

8900 Zalaegerszeg, Göcseji u. 24.

**Az álláshelyen ellátandó feladatkörök:**

1. Az alapellátás (háziorvosi-, fogorvosi-, foglalkozás-egészségügyi-, orvosi ügyelet-, iskolaorvosi ellátás), a járóbeteg-szakellátás –ideértve az egynapos sebészeti és a kúraszerűen végezhető ellátásokat is–, az otthoni szakápolás és hospice ellátás, valamint a bentlakást nyújtó szociális intézményekben az egészségügyi tevékenység körében végzett ápolás, szakápolás szakmai felügyelete.
2. Vizsgálja az egészségügyi jogszabályok, szakmai irányelvek, protokollok, módszertani útmutatók és elvi állásfoglalások, szakmai vonatkozású rendelkezései végrehajtását illetékességi területén
3. Intézkedést kezdeményez súlyos hiányosság, jogszabályba ütköző eltérés észlelése esetében.
4. Közreműködik az ápolás minőségeinek és indikátorainak fejlesztésében, elősegíti a korszerű ápolási-gondozási szemlélet alakítását.
5. Ápolás szakmai célok megvalósításában közreműködik.
6. Közreműködik, végzi a beérkező ápolással kapcsolatos panaszügyek kivizsgálását, illetékességi területén.
7. Véleményez, szakmai javaslatot, állásfoglalást ad ápolási kérdésekben.
8. Közreműködik az ápolás szakfelügyelet érintő rendkívüli feladatok (népegészségügyi felmérések, egészségfejlesztési programok, továbbképzések) tervezésében, szervezésében, lebonyolításában és értékelésében.
9. Egészségfejlesztési tevékenység keretében összehangolja, szervezi, segíti szakterülete dogozóit a gyógyító megelőző munkafolyamatokban, a megelőzést szolgáló programok kidolgozásában.
10. Szükség szerint együttműködik a betegápolással kapcsolatosan az alap és szakellátással, a szakfelügyelő főorvosokkal, a szakmai és civil szervezetekkel, szakoktató-helyekkel, főiskolákkal.

**Jogállás, illetmény és juttatások:**

A jogállásra, az illetmény megállapítására és a juttatásokra a kormányzati igazgatásról szóló 2018. évi CXXV. törvény (továbbiakban: Kit.) és a Zala Megyei Kormányhivatal hatályos Közszolgálati Szabályzatának rendelkezései az irányadók.

**Pályázati feltételek:**

* Magyar állampolgárság
* Cselekvőképesség
* Büntetlen előélet (a Kit. 82.§ szerinti 3 hónapnál nem régebbi erkölcsi bizonyítvánnyal történő igazolása)
* Felsőoktatásban szerzett okleveles ápoló, diplomás ápoló, intézetvezető vagy szakoktató szakképzettség
* Előny jelent a közigazgatásban szerzett gyakorlat
* Foglalkozás-egészségügyi alkalmasság
* a jelentkező nem áll a Kit. 82. § (2) bekezdésében meghatározott bűncselekmények miatt indult büntetőeljárás hatálya alatt,
* a jelentkező nem áll újraalkalmazási korlátozás hatálya alatt (különös tekintettel a Kit. 117. § (6) és (8) bekezdéseiben, illetve a 166. § (4) bekezdésében foglaltakra),

**A pályázat részeként benyújtandó iratok, igazolások:**

* Fényképpel ellátott, a pályázó személyi adatait tartalmazó, részletes szakmai önéletrajz a közszolgálati személyügyi nyilvántartásra és statisztikai adatgyűjtésre, a közszolgálati alkalmazottak és a munkavállalók személyi adataira vonatkozó szabályokról, valamint a kormányzati igazgatási szervek álláshelyeinek nyilvántartásáról szóló 87/2019. (IV. 23.) Korm. rendelet 1. számú melléklete szerint (<https://kozigallas.gov.hu/oneletrajz%20sablon%20v1.7%20KSZF.xlsx>)
* motivációs levél,
* iskolai végzettséget, idegen nyelv tudását igazoló okmányok másolatai,
* 3 hónapnál nem régebbi erkölcsi bizonyítvány vagy igazolás annak megkéréséről,
* A pályázó nyilatkozata, mely szerint benyújtott önéletrajzában és mellékleteiben foglalt személyes adatainak az eljárással összefüggésben szükséges kezeléséhez hozzájárul;

**Az álláshely betölthetőségének időpontja:**

Az állás a pályázat elbírálását követően azonnal betölthető.

**Munkáltatóval kapcsolatos egyéb lényeges információ:**

A Zala Megyei Kormányhivatal család- és gyermekbarát juttatási és támogatási rendszert működtet (pl. gyermeknevelési támogatás, iskolakezdési támogatás, munkába járáshoz és bankszámla használatához költségtérítést biztosított stb.) A cafetéria juttatás éves összege 2022. évben bruttó 200.000 Ft.

**A pályázat benyújtásának határideje:** 2022. július 15.

A pályázati kiírással kapcsolatosan további szakmai információt Pék Patrícia járási hivatalvezető-helyettes asszony nyújt e-mailben a [pek.patricia@zala.gov.hu](mailto:pek.patricia@zala.gov.hu) e-mail címen és a 92/550-307-es telefonszámon.

**A pályázatok benyújtásának módja:**

* Postai úton, a pályázatnak a Zala Megyei Kormányhivatal címére történő megküldésével (8900 Zalaegerszeg, Kosztolányi Dezső utca 10. ). Kérjük a borítékon feltüntetni a feladatkör megnevezését.

**vagy**

* Elektronikus úton Dr. Sifter Rózsa kormánymegbízott asszony részére címezve a **humanpolitika@zala.gov.hu** e-mail címen keresztül, kérjük a tárgyban feltüntetni a feladatkör megnevezését.

**A pályázati eljárás, a pályázat elbírálásának módja, rendje:**

A formai és tartalmi feltételeknek megfelelő pályázatot benyújtók közül az előértékelésen kiválasztott pályázók személyes meghallgatáson vesznek részt. A benyújtott dokumentumok és a személyes interjú alapján a kiválasztásról a munkáltatói jogkör gyakorlója dönt. Az eredménytelenül pályázókat írásban értesítjük. A munkáltatói jogkör gyakorlója fenntartja a jogot, hogy a pályázati eljárást eredménytelenné nyilvánítsa.

**A pályázat elbírálásának határideje:** 2022. július 31.